
          Професионална асоциация за решаване на извънсъдебни спорове

           Г р. Пловдив, ул. Райко Даскалов № 68, ет.2, офис 4, Моб:0876/610-984

           E-mail: info@izvansadebni.com, www.izvansadebni.com 

УКАЗАНИЯ ЗА ПРОЦЕДУРАТА ПО МЕДИАЦИЯ 

1. Започване

За да започнете медиация, Вие самостоятелно или заедно с другата страна подавате заявление за медиация до Центъра по медиация при Професионалната Асоциация за Разрешаване на Извънсъдебни Спорове (ЦМ при „ПАРИС“) заедно с платена регистрационна такса за медиация в размер на 120 лв., платени по банкова сметка IBAN: BG64 UBBS 8888 1000 8767 70, BIC : UBBSBGSF, Банка: ОББ . Моля посочете основание в платежното за плащане: „регистрационна такса за медиация“.

2. Свързване с другата страна 

След получаването на заявлението Ви за медиация, Центърът за медиация го изпраща на другата страна по спора, заедно с придружително писмо и информация за удобствата на медиацията, като дава срок за отговор.

3. Съгласие на другата страна

Другата страна по спора също дава съгласието си да участва в медиация. Ако не се съгласи, процедурата спира дотук.
4. Писмо-потвърждение и информация от Центъра за медиация 

· Вие и другата страна получавате писмо от Центъра за медиация, което потвърждава съгласието на двете страни за провеждане на медиация по спора, заедно с информация, която ще ви помогне да изберете медиатор и да се запознаете по-подробно с процедурата: Закон за медиацията, Правила за медиация, Тарифа за таксите за медиация.

· Препоръчително е да се запознаете предварително с  изпратените ви документи. Ако имате въпроси, можете да се обърнете към Центъра за медиация при ПАРИС.


Избор на медиатори

· Посочете медиатор от ЦМ при ПАРИС.

· В случай, че с другата страна посочите различен медиатор, медиацията се провежда от двамата медиатори, посочени от двете страни като основни, след потвърждение от медиаторите, че имат възможност и не съществуват пречки да поемат случая.  

· В случай, че не постигнете споразумение относно избора на медиатори, Центърът за медиация ще ви окаже съдействие до постигане на съгласие. 

· Предпочитанията си за медиатори изпращате на електронен адрес: info@izvansadebni.com. 
2. Представяне на становище 

· Представете становище  по спора в размер до 20 машинописни страници най-малко 5 работни дни преди срещата по медиация. 

· По ваша преценка представете на медиатора документи, свързани със случая.

· Вашето становище ще бъде предоставено на другата страна до 3 дни преди медиацията.
3. Плащане

Извършете плащане на 120 лева, което представлява неподлежащата на възстановяване регистрационна такса (освен ако не сте я внесли при подаване на заявлението), и от стойността на първите два часа медиация ( 90 лева за всяка страна). 
4. Насрочване на среща по медиация

ЦМ при ПАРИС определя дата, час и място за провеждане на медиацията.
5. Подписване на споразумението за медиация

Това можете да направите пред представител на Центъра за Медиация преди първата среща по медиация или в началото на първата среща по медиация.
6. Провеждане на първа среща 

В началото на първата среща медиаторът ви дава кратка информация за процедурата и подписвате споразумение за медиация, с което се съгласявате да участвате в нея. Можете да я прекратите по ваше желание във всеки момент, без да е необходимо нечие съгласие.
7. Последващи срещи

· Ако е необходимо, провеждате една или няколко последващи срещи  по медиация. 

· Те могат да бъдат общи – заедно с другата страна, и отделни срещи на медиатора с всяка от страните. 

· Медиаторът ви информира за срещите с другата страна, като ви предоставя тази информация от тях, за която другата страна изрично се е съгласила да бъде разкрита.

· Срещите са изцяло поверителни. 

· Продължителността на срещите зависи от времето, което Вие можете да отделите, обичайно от 1 до 2, с паузи, ако е необходимо.
8. Приключване на процедурата по медиация

· Ако бъде постигната договореност, подписвате спогодба с другата страна, с което процедурата по медиация се прекратява. 

· Процедурата може да завърши и с частична спогодба или без спогодба.  За всички въпроси, неуредени от договори, спогодби, споразумения и общите условия към тях, включително спорове, породени или отнасящи се до тяхното изпълнение, тълкуване, недействителност или прекратяване, както и споровете за попълване на празноти или приспособяването им към нововъзникнали обстоятелства се решават по споразумение между страните, а когато такова не се постигне -от „Арбитражен съд при Стопанска асоциация Пловдив“ при ЮЛ. Във всички останали случай по предвидения в Закона ред.
Заключителни разпоредби


§ 1 Настоящите Указания за процедура по медиация на Центъра за медиация са приети от Общото събрание на Професионалната асоциация на медиаторите в България с Решение по Протокол № 1 от 03.12.2012 г.


